Լիբանանում հազարավոր մարդիկ էին եկել ողջունելու երկիր վերադարձած իրենց վարչապետ Սաադ Հարիրիին: Նրա անհետացումն ու Սաուդյան Արաբիայից արված անհասկանալի հրաժարականը կասկած առաջացրեց, թե Լիբանանը փորձում են ճգնաժամի մեջ գցել: Խոսակցություններ էին տարածվում, թե Սաուդյան սուննի առաջնորդները դժգոհ էին Հարիրիի կառավարումից, որի ընթացքում Լիբանանում հզորացավ սուննիների հակառակորդ՝ իրանամետ շիա ուժերի, մասնավորապես՝ Հեզբոլայի ազդեցությունը: Սակայն այժմ նա մնաց վարչապետ: